Berlingske Tidende, 1826-03-20
Af en Skrivelse fra Buenos=Arres, den 18de December. Da vi den 10de September d. A. havde den Ære, ved vor Beretning at underrette Dem om Anliggendernes Tilstand her og Forretningernes Gang, fandt vi de bekjendte Stridigheder imellem Plata Provindserne og Keiseren af Brasilien af for underordnet Jnteresse, til at denne Gjenstand kunde synes os at fortjene særskilt at omtales, Af de sidst ankomne Engelske og Franske Tidender for September og October have vi nu seet, at denne Sag har gjort en Opsigt i Europa, som den indtil den Tid i Gjerningen ikke fortjente. Vi have Grund til at befrygte, at saadanne fordreiede og overdrevne Rygter kunne hos mange af vore Venner i Tydskland have foranlediget unyttige Bekymringer for deres Eiendom, og troe os derfor saameget meere forpligtede til nærværende Meddelelse, da hine Stridigheder nu først have antaget en alvorlig Character, og det efter den gjorte Erfaring maa ventes, at Sagen paa saa langt fraliggende Steder vil blive skildret værre, end den i Virkeligheden er. - Da de Europæiske Tidender synes at beskjæftige sig saa meget med Anliggenderne her, saa kunne vi forudsætte den Seier ved Sarandi, som Patrioterne i October Maaned have tilfægtet sig over Brasilianerne, som bekjendt, og ligeledes den strax derefter paafulgte Krigserklæring fra det herværende Gouvernement. - Jfølge de nyeste Beretninger fra Rio=Janeiro har denne Krigserklæring ophidset Keiseren meget, og af hans ligeledes trufne Foranstaltninger kan man slutte, at han har i Sindeat tage imod Udfordringen. Naar man veed, at Bandaroriental - det nuværende Tvistens Æble - er een af de skjønneste og meest velsignede Provindser i Sydamerika, og at Monteviden, Provindsens Hovedstad og Fæstning, er Røglen til Plata=Floden, saa kan det ikke opvække Forundring, naar Keiseren sætter ligesaa megen Priis paa, at forsvare dette Land for sig, som Nabo=Republikerne have Lyst til at berøve ham det. Hidtil har det viist sig, at Keiseren tillands ikke formaaede noget imod Patrioterne, som uden stor Møie have gjort sig til Herrer, af det østlige Banda (Bandariental), alene med Undtagelse at de to Pladser, Monteviden og Colonia deel Sacramento, som endnu ere i Keiserens Magt. Men Brasiliens Overlegenhed tilsøs er for Øieblikket upaatvivlet, og det er ikke usandsynligt, i at det vil betjene sig af samme til at tugte Provindserne paa denne Side ved at spærre Floden. Vi kunne derefter vente, at vore Forbindelser paa hiin Side havet for en kort Tid kunne afbrydes. Vi sige for en kort Tid; thi efter Alt synes Befrieren Bolivar disponeret til med Land= og Sømagt at understøtte Søsterprovindserne ved Plata=Floden, saafremt Keiseren af Brasilien ikke godvillig skulde beqvemme sig til at afstaae Provindsen. Desuden har det herværende Gouvernement i England bestilt tre armerte Krigsbrigger, som maae indtræffe om kort Tid. Jmidlertid har Plata=Provindsernes 3000 Mand stærke Hjelpe, i Corps allerede sat sig i Marsch, for i Forening med Patrioterne i det . østlige Banda at trænge ind i den tilgrændsende Brasilianske Provinds, Rio=Grande, og saaledes føre Krigen over paa Brasiliens egen Grund. At det i Brasilien ikke mangler paa Gjæringsstof til en Revolution, er bekjendt; Patrioterne ville vel vide at benytte dette. Man har havt det Rygte, at Sir Charles Stuart vilde begive sig hertil fra Rio med Mæglings=Forslag ; dette Rygte er nu modsaat. Jøvrigt har den offentlige Mening ved denne Leilighed udtalt sig tydeligen, og vi kunne sige, at Sir Charles vilde høste liden Tak herfor den sidst afsluttede Tractat mellem Brasilien og Portugal, hvori ved Amerika paany er knyttet til Europa med et, skjøndt meget svagt, Baand. Det er just det, man her ikke vil. - Skulde det iøvrigt komme til Spærring, saa opstaaer det andet ikke uvigtige Spørgsmaal, om England og Nordamerika godvillig ville finde sig deri, hvilket vistnok endnu ikke er saa ganske afgjort. Vi, al for vor Deel, ville i dette Tilfælde gjøre, hvad der efter vort bedste v. Skjønnende er meest passende med Omstændighederne.